คคบ.ฟ้องแพ่งเชือดอินสแควร์ ส่งทีมเฉพาะกิจคุมเข้มบารากู่
ห้ามขายถ้วยชาม-ถังน้ำผสมสารพิษ,นายอำพล วงศ์ศิริ เลขาธิการสำนักงานคณะกรรมการคุ้มครองผู้บริโภค (สคบ.) เปิดเผยว่า ที่ประชุมคณะกรรมการคุ้มครองผู้บริโภค (คคบ.) มีมติให้ สคบ.เป็นโจทย์แทนผู้บริโภค 3 ราย ดำเนินคดีแพ่งกับบริษัท อินสแควร์ จำกัด ศูนย์การค้าเปิดใหม่ย่านจตุจักร ที่ไม่ปฏิบัติตามสัญญา ภายหลังจากที่ผู้บริโภคหลายร้อยรายได้จ่ายเงินจับจองพื้นที่ขายสินค้า เพื่อบังคับให้คืนเงินรวม 3 ราย จำนวน 2.83 ล้านบาท เนื่องจากผู้บริโภคไม่ประสงค์จะเจรจาไกล่เกลี่ย และถือเป็นหลักการว่า หากผู้บริโภครายอื่นต้องการฟ้องคดีทางแพ่งกับบริษัทดังกล่าว สามารถดำเนินการในลักษณะเดียวกันนี้ได้ โดยไม่ต้องมาขอให้ คคบ.อนุมัติ ที่ผ่านมา สคบ.ได้เข้าไกล่เกลี่ย เจรจาสำเร็จผู้บริโภคพอใจ 61 ราย,นอกจากนี้ คคบ.ยังมีมติให้ออกคำสั่งห้ามขายและห้าม ให้บริการบารากู่ บารากู่ไฟฟ้า บุหรี่ไฟฟ้า ตัวยาบารากู่ และน้ำยาสำหรับเติมบารากู่ไฟฟ้าหรือบุหรี่ไฟฟ้า เนื่องจากเห็นว่าเป็นสินค้าที่เป็นอันตรายต่อผู้บริโภค ซึ่งเป็นมาตรการเสริมกับที่คณะรัฐมนตรี (ครม.) มีมติห้ามนำเข้าสินค้าดังกล่าว ซึ่งหลังจากที่ คคบ.มีมติแล้วจะเสนอให้สำนักเลขาธิการคณะรัฐมนตรี พิจารณาและประกาศในราชกิจจานุเบกษา บังคับใช้เป็นกฎหมาย ซึ่งใช้เวลาไม่เกิน 45 วัน,ในระหว่างนี้จะประชาสัมพันธ์ให้เป็นที่ทราบโดยทั่วกัน และหลังจากที่กฎหมายมีผลบังคับใช้แล้ว สคบ.จะประสานกับเจ้าหน้าที่กองบังคับการปราบปรามการกระทำผิดเกี่ยวกับการคุ้มครองผู้บริโภค และจะมีหนังสือไปถึงผู้ว่าราชการจังหวัดเพื่อเตรียมเจ้าหน้าที่ตำรวจในพื้นที่ ร่วมกันตั้งเป็นทีมเฉพาะกิจเข้าไปตรวจอย่างเข้มงวดในพื้นที่โดยเน้นพื้นที่มีปัญหา และมุ่งไปที่ผู้จำหน่ายเป็นหลัก เช่น ถนนข้าวสาร พัทยา สมุย ภูเก็ต โดยผู้นำเข้าจะมีโทษจำคุกไม่เกิน 10 ปี และปรับไม่เกิน 1 ล้านบาท ส่วนผู้จำหน่ายจะมีโทษจำคุกไม่เกิน 5 ปี ปรับไม่เกิน 500,000 บาท,ที่ประชุม คคบ.ยังมีมติออกคำสั่งห้ามขายสินค้า ภาชนะและเครื่องใช้ สำหรับอาหารที่ผลิตจากสารยูเรียฟอร์มาลดีไฮด์ ซึ่งพบมากในถ้วย ชาม ถังน้ำ ที่เป็นสินค้าเหมือนกับพลาสติกแต่จำหน่ายในราคาถูก เป็นสินค้ามาจากประเทศเพื่อนบ้าน เป็นพิษภัยกับผู้บริโภค ร่างกายไม่สามารถขับสารพิษออก โดยวิธีธรรมชาติจะสะสมเป็นพิษต่อร่างกาย โดยมีผลพิสูจน์แล้วจากกรมวิทยาศาสตร์การแพทย์ และสำนักงานคณะกรรมการอาหารและยา (อย.)
นายอำพล วงศ์ศิริ เลขาธิการสำนักงานคณะกรรมการคุ้มครองผู้บริโภค (สคบ.) เปิดเผยว่า ที่ประชุมคณะกรรมการคุ้มครองผู้บริโภค (คคบ.) มีมติให้ สคบ.เป็นโจทย์แทนผู้บริโภค 3 ราย
อินสแควร์,คณะกรรมการคุ้มครองผู้บริโภค,คคบ.,ตลาดนัด,ร้องเรียน,ผู้เช่า,คืนเงิน,ห้ามขาย,บารากู่,บุหรี่ไฟฟ้า